Kunagi läksid kaks poissi kinno "Kosmos" vaatama mängufilmi "Spordiloto 82" ning olulise aja ülejäägi tõttu otsustasid osta piletid ka järgmisele seansile. Saali sisenedes tehti suur viga ning lubati kõigilt piletitelt konts ära rebida - mis tähendas kahe seansi vahel kinosaalis istumist.    Ootamine tasus end ära alles aastakümneid hiljem, kui leidsin märkmetest  sellesinase teise kohta käiva sissekande ning maailma avarustest ka mitte küll kõige kvaliteetsema, ent siiski uudishimu rahuldava koopia.    "Шанс" jutustab loo eluveest, mis Siberist pärit nõiaks peetud taadi abil leiab tee inoplanetjaninite teemoona hulgast N. oblastilinna Nõukogude Venemaal. Rea juhuslike sündmuste läbi avastatakse põrandaalune labor, kus Almaz on juba 300 aastat maavälise retsepti järgi nooruseeliksiiri valmistanud, et olla koos oma armastatu Milizaga igavesti koos.